**ROMÂNIA**

**JUDEŢUL MUREŞ (**nu produce efecte juridice)\*

**MUNICIPIUL TÂRGU MUREŞ Iniţiator**

**PRIMAR,**

**Serviciul Public Administraţia Domeniului Public**

**S.S.C.T.R.T.L. Soós Zoltán**

**Nr. 47.862 / 6398 / 23.06.2022**

**REFERAT DE APROBARE**

**privind actualizarea indicatorilor tehnico-economici inclusiv anexa pentru descrierea investiției pentru proiectul ”Modernizarea transportului public de călători al Municipiului Târgu Mureș”**

 Temeiul legal al proiectului de hotărâre inițiat îl constituie prevederile HG nr.907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare și a Ghidului de finanțare pentru POR 2014-2020, Axa prioritară 4, Prioritate de investiții 4.e, Obiectiv Specific 4.1, În temeiul art. 129 alin.1, alin.2 lit. b, şi alin.7 lit.n ale art. 139 alin.1 , art. 196 alin. 1 lit. a, din O.U.G. nr. 57/2019 privind Codul Administrativ

 Având în vedere faptul că Hotărârea Consiliului Local nr.72/2019 privind aprobarea documentației tehnico-economice (faza SF. Conf HG 607/2016) și a indicatorilor tehnico –economici pentru proiectul *”Modernizarea transportului public de călători al Municipiului Târgu Mureș”,* a aprobat indicatorii tehnico – economici aferente proiectului în faza de elaborare al Studiului de fezabilitate întocmit pentru obținerea finanțării prin Programul Operațional Regional 2014-2020, în baza Proiectului Tehnic întocmit de către Proiectant pentru implementarea proiectului s-au modificat valorile obiectivului de investiții, prezentate în anexă.

Proiectul Modernizarea transportului public de călători al municipiului Târgu Mureș figurează în cadrul proiectelor prevăzute în cadrul PMUD pentru modernizarea transportului public de călători. Activitățile de implementare a proiectului presupun:

- Dotare cu sisteme electronice de taxare a călătoriilor, de tipul E-ticketing, a autobuzelor și dispozitive de eliberare cartele transport în stațiile de călători;

- Realizarea a 3 capete de linie pentru staționare / alimentare autobuze ecologice și stații de încărcare pentru autoturisme electrice;

- Modernizare stații de călători, montare sisteme electronice de informare și de afișaj, accesibilizare stații de călători pentru persoane cu dizabilități.

- Montare sisteme GPS pe autobuze și realizare centru de comandă și de control (dispecerat).

- Extinderea rețelei de transport local, crearea de noi linii cu stații de călători aferente.

Proiectul contribuie la scăderea emisiilor de CO2 echivalent, din Municipiul Târgu Mureș, generat de traficul rutier motorizat, bazată pe creşterea deplasărilor persoanelor în Municipiul Târgu Mureș cu mijloacele de transport în comun, în detrimentul deplasărilor cu autoturisme personale. In cazul nerealizarii obiectivului de investitii nu vor scadea emisiile de CO2 si traficul rutier motorizat va fi prezent in acceasi masură și intensitate .

  În contextul celor menționate survenite supunem aprobării Consiliului Local proiectul de hotărâre anexat.

**Aviz favorabil al**

**Administraţiei Domeniului Public**

**Ing. Florian Moldovan**

**Aviz favorabil D.J.C.A.A.P.L.**

**Dir.exec. Buculei Dianora Monica**

**Aviz favorabil Direcția Economică**

**Dir. Crăciun Florin Ioan**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ**

**Anexa 1**

 **Indicatorii tehnico – economici**

Pentru obiectivul de investiţii

***,,Modernizarea transportului public de călători al Municipiului Târgu Mureș,,***

## Indicatori tehnico-economici aferenți obiectivului de investiții:

a) indicatori maximali, respectiv valoarea totală a obiectului de investiții, exprimată în lei, cu TVA și, respectiv, fără TVA, din care construcții-montaj (C+M), în conformitate cu devizul general;

**Valoarea totala (INV), inclusiv TVA este de 53 003 350,66 lei**

**Valoarea totala (INV), fără TVA este de 44 570 283,88 lei**

**Din care:**

**-construcţii – montaj (C+M), inclusiv TVA este de 19 489 781,03 lei**

**-construcţii – montaj (C+M), fără TVA este de 16 377 967,25 lei**

b) indicatori minimali, respectiv indicatorii de performanță - elemente fizice/capacități fizice care să indice atingerea țintei obiectivului de investiții - și, după caz, calitativi, în conformitate cu standardele, normativele și reglementările tehnice în vigoare;

* **două capete de linii de tip 1**
* **un capăt de linie de tip 2**
* **10 staţii de autobuz tip 1**
* **59 staţii de autobuz tip 2**
* **68 staţii de autobuz dotate doar cu panou de informare**

c) indicatori financiari, socio-economici, de impact, de rezultat/operare, stabiliți în funcție de specificul și ținta fiecărui obiectiv de investiții;

**Nu este cazul.**

d) durata estimată de execuție a obiectivului de investiții, exprimată în luni.

Durata estimată de execuţie a obiectivului de investiţie este de 12 luni,

Proiectant

S.C. Multinvest Proiectare S.R.L.

**Anexa 2**

**Descrierea investiției**

Proiectul va asigura o sporire a siguranței și securității participanților la trafic. Stațile pentru oprirea vehiculelor care efectuează transport public de persoane vor fi amenajate și semnalizate corespunzător în afara platformei drumului. Stațiile au fost poziționate în proiect în așa fel încât să asigure tuturor utilizatorilor un acces sigur și cât mai ușor. Spațiile mai generoase destinate stațiilor de transport călători permit pasagerilor o așteptare în condiții de siguranță în raport de traficul de pe carosabil. Capetele de linii care se vor realiza prin proiect vor asigura intrarea, staționarea, întoarcerea și ieșirea vehiculelor în condiții de siguranță a circulației, spațiul fiind semnalizat la momentul amenajării conform prevederilor în vigoare. Un alt aspect care va conduce la sporirea siguranței și securității participanților la trafic este că prin dispeceratele de la capetele de linii şi dotările speciale de la centrul de comandă și control se va asigura urmărirea şi coordonarea în trafic a mijloacelor de transport, de intervenţie şi de depanăre, precum şi aplicarea cu operativitate a măsurilor ce se impun în caz de eveniment, incident, accident sau alte situaţii care pot afecta desfăşurarea transportului, în vederea asigurării condiţiilor asumate privind regularitatea, siguranţa şi confortul.

Prin proiectul de față sunt create premise pentru utilizarea transportului ecologic prin amenajarea celor trei capete de linii care vor asigura operarea vehiculelor ecologice ce se vor achiziționa în cadrul altui proiect. Vehiculele ecologice (hibride și electrice) au un grad redus de poluare fonică și vor fi în măsură să scadă nivelul de zgomot produs de transportul public.

Prezentul proiectul propune modernizarea transportului public de călători al municipiului Târgu Mureș astfel:

* capăt de linie- Azomures
* un capăt de linie – Uzina Foto
* un capăt de linie - Livezeni
* 10 staţii de autobuz tip 1- acestea vor cuprinte cate doua statii model A.1 dimensiune 4x1,5 m. Acestea vor fi dotate cu incalzitoare pe timp de iarna
* 59 statii de autobuz tip 2 - din care 40 de statii model A.1. dimensiune 4x1,5 m si 19 model A.2 dimensiune 3x1,1 m. Pe amplasamentele in care spatiul nu permitea amplasareau unei statii model A.1 s-a optat pentru realizarea unei statii cu acelasi aspect si volumetrie insa pe o dimensiune mai mica.
* 69 staţii de autobuz tip 3- dotate doar cu panou de informare

Cerinţele minime pentru capetele de linie pentru staţionare cuprind:

* construcţie cu toate utilităţile care va include dispeceratul – un birou dotat cu calculator
* toaletă publică
* sală de aşteptare;
* panou electric cu informaţii despre curse;
* panouri pentru informare călători (stil TV) – pentru toate staţiile de autobuz;
* sistem e-ticketing;
* peroane pentru autobuze – creare acces, infrastructură;
* spaţii pentru garare autobuze;
* wi-Fi.

**Bilant teritorial:**

**Capat de linie AzoMures**

Cai de access si platforme rutiere pentru stationare autobuze    1815 mp

Trotuar pietonal intre platformele de stationare si in fata containerelor logistice 546.50 mp

Zone verzi   592.37 mp

**Capat de linie Livezeni**

Cai de access si platforme rutiere pentru stationare autobuze    1920 mp

Dale inierbate parcari 267

Trotuar pietonal intre platformele de stationare si in fata containerelor logistice 556 mp

Zone verzi   1183 mp

**Capat de linie Foto**

Cai de access si platforme rutiere pentru stationare autobuze    1815   mp

Trotuar pietonal intre platformele de stationare si in fata containerelor logistice 547 mp

Zone verzi   1750 mp

Refacere asphalt 2837  mp

Refacere trotuar 377 mp

Curatare/amenajre zina verde 1468 mp

Prezentul proiect își propune să definească o soluție integrată pentru transportul public de călători în Municipiul Tîrgu Mureș. Sistemul include toate componentele esențiale ale unui sistem de transport public modern, componente care vor trebui să funcționeze integrat, aducând pentru călători beneficii superioare situației în care fiecare din componente ar fi fost implementate separat.

Astfel, se includ in această soluție următoarele sisteme:

* Sistem Automat de Taxare
* Sistem de Management al Flotei
* Sistem de Informare a Călătorilor
* Sistem de monitorizare video

Avantajele pe care această implementare le va aduce călătorilor vor fi următoarele:

* Facilități moderne de achiziție și validare a titlurilor de transport: utilizarea cardurilor contactless pentru achiziția de titluri de călătorie și de validare a acestora, utilizarea cardurilor bancare pentru plata titlurilor de călătorie direct la validatoare in vehicule, aplicarea unei politici tarifare flexibile în baza principiului de funcționare de tip Account Based Ticketing (explicat ulterior în cadrul proiectului), aplicație mobilă pentru achiziția titlurilor de călătorie și pentru validare în vehicule.
* Optimizarea regimului de funcționare a vehiculelor de transport public prin creșterea aderenței vehiculelor la programul de circulație.
* Informarea călătorilor asupra timpilor de sosire în stații a vehiculelor
* Creșterea nivelului de securitate a călătorilor prin implementarea monitorizării video.

Sistemul va fi structurat pe doua nivele atat din punct de vedere fizic cât și din punct de vedere funcțional. Astfel vor exista:

* Back Office – reprezintă componentele centralizate ale sistemului. Într-un sens mai larg, sunt acele componente cu care utilizatorul final – călătorul – nu interacționează.
* Front Office – reprezintă componentele distribuite ale sistemului. În sens mai larg, sunt acele componente cu care utilizatorul final – călătorul – interacționează.

Proiectant

S.C. Multinvest Proiectare S.R.L.

**R O M Â N I A**

**JUDEŢUL MUREŞ Proiect**

**CONSILIUL LOCAL MUNICIPAL TÂRGU MUREŞ** (nu produce efecte juridice)\*

**Iniţiator**

 **PRIMAR**

 **Soós Zoltán**

 **HOTĂRÂREA nr. \_\_\_\_\_\_**

**privind actualizarea indicatorilor tehnico-economici inclusiv anexa pentru descrierea investiției pentru proiectul ”Modernizarea transportului public de călători al Municipiului Târgu Mureș”**

 ***Consiliul local municipal Târgu Mures, întrunit în şedinţă ordinară de lucru****,*

**Având în vedere:**

1. Referatul de Aprobare nr. 47.862 / 6398 din 23.06.2022 iniţiat de Primar prin Serviciul Public Administraţia Domeniului Public – Serviciul siguranța circulației, transport rutier și transport local privind indicatorii tehnico-economici pentru obiectivul de investiții privind actualizarea indicatorilor tehnico-economici inclusiv anexa pentru descrierea investiției pentru proiectul ”Modernizarea transportului public de călători al Municipiului Târgu Mureș”.

b) Avizele favorabile ale Direcției Economice și Directiei Juridice, Contencios Administrativ și Administrație Publică Locală;

 c) Rapoartele Comisiilor de specialitate din cadrul Consiliului local municipal Târgu Mureș

 În conformitate cu prevederile:

 HG nr.907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare și a Ghidului de finanțare pentru POR 2014-2020, Axa prioritară 4, Prioritate de investiții 4.e, Obiectiv Specific 4.1

Hotărârea Consiliului Local nr.72/2019 privind aprobarea documentației tehnico-economice (faza SF. Conf HG 607/2016) și a indicatorilor tehnico –economici, inclusiv anexa privind descrierea investiției pentru proiectul *”Modernizarea transportului public de călători al Municipiului Târgu Mureș”*

 În temeiul art. 129 alin.1, alin.2 lit. b, şi alin.7 lit.n ale art. 139 alin.1 , art. 196 alin. 1 lit. a, din O.U.G. nr. 57/2019 privind Codul Administrativ,

**H o t ă r ă ş t e**

 **Art. 1.** Se actualizează indicatorii tehnico-economici aferenți - conform anexei nr.1, inclusiv descrierea investiției anexa 2, pentru proiectul *,,Modernizarea transportului public de călători al Municipiului Târgu Mureș,,*  , proiect finanțat prin Programul Operațional Regional 2014-2020, Axa prioritară 4, Prioritate de investiții 4.e, Obiectiv Specific 4.1 Reducerea emisiilor de carbon in municipiile reședință de județ prin investiții bazate pe planurile de mobilitate urbană.

 **Art. 2.** Cu aducere la îndeplinire a prevederilor prezentei hotărâri se încredinţează Executivul Municipiului Târgu Mureș, prin Serviciul Public Administrația Domeniului Public , Direcția Proiecte cu finanțare internațională, resurse umane, relații cu publicul și logistică și Direcția Economică.

 **Art. 3.** În conformitate cu prevederile art. 19, alin. 1, lit. **e**, din Legea nr. 340/2004, republicată, privind Instituţia Prefectului şi art. 3, alin. 1 din Legea nr. 554/2004, legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

 **Art. 4.** Prezenta hotărâre se comunică Serviciului Public Administrația Domeniului Public , Direcția Proiecte cu finanțare internațională, resurse umane, relații cu publicul și logistică și Direcției Economice.

**Viza de legalitate**

**Secretarul General al Municipiului Târgu Mureş,**

 **BÂTA ANCA VOICHIŢA**

 **Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ**